*****

RAADETS AFGOERELSE

af 17. oktober 1983

om Den europaeiske Socialfonds opgaver

(83/516/EOEF)

RAADET FOR DE EUROPAEISKE

FAELLESSKABER HAR -

under henvisning til traktaten om oprettelse af Det europaeiske oekonomiske Faellesskab, saerlig artikel 126,

under henvisning til udkast forelagt af Kommissionen (1),

under henvisning til udtalelse fra Europa-Parlamentet (2),

under henvisning til udtalelse fra Det oekonomiske og sociale Udvalg (3), og

ud fra foelgende betragtninger:

Raadets afgoerelse 71/66/EOEF af 1. februar 1971 om reformen af Den europaeiske Socialfond (4), aendret ved afgoerelse 77/801/EOEF (5), er i henhold til afgoerelsens artikel 11 taget op til revision paa grundlag af en udtalelse fra Kommissionen i henhold til traktatens artikel 126, og den boer erstattes af en ny raadsafgoerelse om reglerne for fonden;

fonden har til opgave at deltage i finansieringen af erhvervsuddannelsesforanstaltninger og foranstaltninger til fremme af beskaeftigelsen og den geografiske mobilitet;

fonden boer goeres til et mere aktivt ledsageinstrument for en beskaeftigelsesfremmende politik; med henblik herpaa boer dens anvendelsesomraade udvides til at omfatte flere kategorier af personer, og der boer bl.a. kunne ydes tilskud til personer, der skal virke som undervisere, erhvervsvejledere, arbejdsformidlere eller udviklingskonsulenter;

fonden boer goere en saerlig indsats for at oege beskaeftigelsen, saerlig i smaa og mellemstore virksomheder, med henblik paa modernisering af ledelsesfunktionen eller produktionen eller anvendelse af ny teknologi;

fonden boer som et beskaeftigelsespolitisk instrument i overensstemmelse med princippet om solidaritet inden for Faellesskabet bidrage saa effektivt og sammenhaengende som muligt til loesningen af de alvorligste problemer, og i saerdeleshed til bekaempelse af arbejdsloesheden, herunder strukturel underbeskaeftigelse, og til fremme af beskaeftigelsen for de haardest ramte grupper;

i den forbindelse, og uden at dette i oevrigt beroerer den fortsatte stoette til visse kategorier af saerligt udsatte personer paa arbejdsmarkedet, saerlig kvinder, handicappede og vandrende arbejdstagere, skal en vaesentlig del af fondens midler vaere forbeholdt foranstaltninger til fremme af unges beskaeftigelse, navnlig de unge, der har begraensede muligheder for at finde beskaeftigelse eller som er langvarigt ledige;

det er paa baggrund af den indvundne erfaring hensigtsmaessigt til en vis grad at smidiggoere og forenkle proceduren for ydelse af tilskud fra fonden, navnlig ved fastsaettelse af faste beloeb;

det paahviler Kommissionen at fastsaette retningslinjerne for forvaltningen af fonden, saaledes at tilskuddene fra fonden mere effektivt kan koncentreres paa foranstaltninger, der er i overensstemmelse med den af Faellesskabet foretagne prioritering og de dertil hoerende handlingsprogrammer paa bekaeftigelses- eller erhvervsuddannelsesomraadet;

denne afgoerelse boer tages op til fornyet behandling inden udloebet af en naermere fastsat frist -

TRUFFET FOELGENDE AFGOERELSE:

Artikel 1

1. Fonden fremmer ivaerksaettelsen af en politik, der dels tager sigte paa at give arbejdskraften de fornoedne faglige kvalifikationer for at opnaa stabil beskaeftigelse, dels tager sigte paa at oege beskaeftigelsesmulighederne. Den stoetter isaer den socio-erhvervsmaessige indpasning og integrering af unge og af daarligt stillede arbejdstagere, tilpasning af arbejdskraftens kvalifikationer til udviklingen paa arbejdsmarkedet og til de teknologiske nydannelser samt udjaevning af regionale skaevheder paa arbejdsmarkedet.

2. Fonden deltager i finansieringen af foranstaltninger vedroerende

a) erhvervsuddannelse og erhvervsvejledning,

b) ansaettelse af arbejdskraft og loentilskud,

c) genetablering samt socio-erhvervsmaessig integrering i forbindelse med geografisk bevaegelighed,

d) teknisk bistand og raadgivning med henblik paa oprettelse af nye arbejdspladser.

Artikel 2

1. Fonden yder tilskud til foranstaltninger, der gennemfoeres af organer af saavel offentligretlig som privatretlig karakter.

2. De paagaeldende medlemsstater garanterer en forsvarlig gennemfoerelse af foranstaltningerne. Denne bestemmelser gaelder dog ikke for foranstaltninger, for hvilke fonden daekker samtlige tilskudsberettigede udgifter.

Artikel 3

1. Fonden kan yde tilskud til foranstaltninger, der gennemfoeres inden for rammerne af medlemsstaternes beskaeftigelsespolitik. Disse foranstaltninger omfatter specielt foranstaltninger, som har til formaal at forbedre beskaeftigelsesmulighederne for unge og navnlig erhvervsuddannelsesforanstaltninger efter den fulde skolepligts ophoer.

2. Fonden kan desuden yde tilskud til specifikke foranstaltninger, som ivaerksaettes med det formaal

- at fremme ivaerksaettelsen af projekter af fornyende karakter i almindelighed inden for rammerne af et af Raadet vedtaget aktionsprogram, eller

- at undersoege effektiviteten af projekter, som fonden yder tilskud til, og lette udvekslingen af erfaringer.

Artikel 4

1. Tilskud fra fonden kan foerst og fremmest ydes til fremme af beskaeftigelsen af unge under 25 aar, og i saerdeleshed unge, som har saerlig ringe muligheder for at finde beskaeftigelse navnlig som foelge af manglende eller utilstraekkelig erhvervsuddannelse, samt unge langvarigt ledige.

2. Der kan ligeledes ydes tilskud fra fonden til fremme af beskaeftigelsen for foelgende personer over 25 aar:

a) personer, som er arbejdsloese, truet af arbejdsloeshed eller underbeskaeftigede, navnlig personer, som er langvarigt ledige;

b) kvinder, som oensker at genoptage et erhvervsarbejde;

c) erhvervshaemmede, som forventes at kunne indpasses paa arbejdsmarkedet;

d) vandrende arbejdstagere, som skifter eller allerede har skiftet bopael inden for Faellesskabet, eller som er flyttet til Faellesskabet for at udoeve erhvervsarbejde, samt disses familiemedlemmer;

e) personer, der navnlig er beskaeftiget i smaa og mellemstore virksomheder, for hvem omskoling er noedvendiggjort af hensyn til indfoerelsen af ny teknologi eller en forbedring af disse virksomheders ledelsesmetoder.

3. Der kan ligeledes ydes tilskud fra fonden til personer, der skal virke som undervisere, som eksperter inden for erhvervsvejledning eller arbejdsformidling eller som udviklingskonsulenter.

Artikel 5

1. Med forbehold af de oevrige bestemmelser i denne artikel udgoer fondens tilskud 50 % af de tilskudsberettigede udgifter; tilskuddet maa dog ikke overstige det oekonomiske tilskud, den paagaeldende medlemsstats offentlige myndigheder yder.

2. For saa vidt angaar foranstaltninger til fordel for beskaeftigelsen i regioner med saerligt alvorlige og vedvarende beskaeftigelsesproblemer, som fastlagt af Raadet med kvalificeret flertal paa forslag af Kommissionen, forhoejes fondens tilskud med 10 %.

3. For saa vidt angaar foranstaltninger ivaerksat i henhold til artikel 3, stk. 2, med henblik paa undersoegelse af effektiviteten af de projekter, hvortil fonden yder tilskud, og paa Kommissionens initiativ, daekker tilskuddet de samlede tilskudsberettigede udgifter. 4. Til bestemte kategorier af udgifter, som fastlaegges af Raadet med kvalificeret flertal paa forslag af Kommissionen, ydes fondens tilskud i form af faste beloeb.

5. Fondens tilskud maa ikke medfoere, at de samlede oekonomiske tilskud overstiger de tilskudsberettigede udgifter.

Artikel 6

1. Kommissionen fastsaetter hvert aar inden den 1. maj i overensstemmelse med denne afgoerelse og under hensyn til noedvendigheden af at fremme en harmonisk udvikling inden for Faellesskabet retningslinjerne for fondens forvaltning i de foelgende tre regnskabsaar med henblik paa fastlaeggelsen af, hvilke foranstaltninger der svarer til den af Raadet fastsatte faellesskabsprioritering, og navnlig til handlingsprogrammerne inden for beskaeftigelse og erhvervsuddannelse.

2. Kommissionen underretter Europa-Parlamentet og Raadet om disse retningslinjer, der udarbejdes i snaevert samraad med medlemsstaterne og under hensyn til eventuelle synspunkter udtrykt af Europa-Parlamentet, og offentliggoer dem i De Europaeiske Faellesskabers Tidende.

Artikel 7

1. De bevillinger, der afsaettes med henblik paa tilskud fra fonden til foranstaltninger til fordel for de i artikel 4, stk. 1, omhandlede unge, maa ikke aarligt udgoere mindre end 75 % af de samlede disponible bevillinger.

2. De bevillinger, der afsaettes med henblik paa tilskud fra fonden til specifikke aktioner omhandlet i artikel 3, stk. 2, maa ikke aarligt overstige 5 % af de samlede disponible bevillinger.

3. 40 % af de samlede disponible bevillinger til de i artikel 3, stk. 1, omhandlede foranstaltninger er bestemt til foranstaltninger, som er tilskudsberettiget og i overensstemmelse med retningslinjerne for fondens forvaltning, og som gennemfoeres med henblik paa at fremme beskaeftigelsen i Groenland, Graekenland, de franske oversoeiske departementer, Irland, Mezzogiorno og Nordirland. De resterende bevillinger skal koncentreres om foranstaltninger til udvikling af beskaeftigelsen i de oevrige omraader med hoej og langvarig arbejdsloeshed og/eller under industriel og sektoriel strukturomlaegning.

Artikel 8

De i artikel 125 i traktaten fastsatte tilskud ydes ikke laengere.

Artikel 9

1. Denne afgoerelse traeder i kraft paa dagen efter offenliggoerelsen i De Europaeiske Faellesskabers Tidende.

2. Afgoerelse 71/66/EOEF ophaeves. Denne afgoerelse samt de afgoerelser, der er truffet i henhold til dens artikel 4, finder fortsat anvendelse paa foranstaltninger, for hvilke der er indgivet ansoegning foer den 1. oktober 1983.

3. Kommissionen fastsaetter foerste gang retningslinjerne for forvaltningen af fonden inden den 1. december 1983.

Artikel 10

Raadet tager naervaerende afgoerelse op til revision senest den 31. december 1988. I givet fald skal den aendres paa grundlag af en fornyet udtalelse fra Kommissionen.

Udfaerdiget i Luxembourg, den 17. oktober 1983.

Paa Raadets vegne

G. VARFIS

Formand

(1) EFT nr. C 308 af 25. 11. 1982, s. 4.

(2) EFT nr. C 161 af 20. 6. 1983, s. 51.

(3) EFT nr. C 124 af 9. 5. 1983, s. 4.

(4) EFT nr. L 28 af 4. 2. 1971, s. 15.

(5) EFT nr. L 337 af 27. 12. 1977, s. 8.

BILAG

ERKLAERINGER TIL OPTAGELSE I MOEDEPROTOKOLLEN

Erklaering ad artikel 3, stk. 2

»Kommissionen erklaerer, at den vil fortsaette som hidtil med at fremme foranstaltninger vedroerende omlaegning og nedsaettelse af arbejdstiden, som ogsaa vil kunne omfattes af foranstaltningerne i artikel 3, stk. 2.

Endvidere vil Kommissionen undersoege muligheden for at anvende artikel 3, stk. 2, med det sigte at opretholde indkomsten for de arbejdstagere, der beroeres af stukturomlaegning og omstilling, og den vil aflaegge beretning til Raadet paa en senere samling.«

Erklaering ad artikel 3, stk. 2, foerste led

»Projekter, der hidroerer fra Raadets resolutioner i spoergsmaal, som hoerer under fondens kompetence, kan kun faa tilskud fra denne, saafremt de opfylder de kriterier for modtagelse af stoette, der er omhandlet i bestemmelserne om fondens opgaver og virksomhed.«

Erklaering ad artikel 4

»Kommissionen goer under henvisning til, at antallet af statsborgere i tredjelande, der modtager stoette fra fonden, er temmelig begraenset, opmaerksom paa, at der paahviler de lande, som giver vandrende arbejdstagere ophold, en betydelig byrde med hensyn til de paagaeldendes integrering i samfundet.«

Erklaering ad artikel 4, stk. 3

»Kommissionen erklaerer, at tilskud fra fonden i henhold til dette stykke til uddannelse af eksperter inden for arbejdsformidling, med udelukkelse af enhver deltagelse i afloenningen af offentligt ansatte, skal ydes, naar styringsfunktionerne vedroerende arbejdsmarkedet boer forbedres.«

Erklaering ad artikel 5, stk. 1

»Raadet erklaerer, at organer, der arbejder med gevinst for oeje, skal afholde mindst 10 % af de tilskudsberettigede udgifter i forbindelse med de foranstaltninger, hvortil de modtager tilskud fra fonden. Overholdelsen af dette princip kontrolleres ved udbetalingen af restbeloebet.«

Erklaering af artikel 6

»Raadet og Kommissionen erklaerer, at man boer vaere saerlig opmaerksom paa beskaeftigelsesfremmende foranstaltninger i omraader med usaedvanlig hoej arbejdsloeshed i forhold til landsgennemsnittet.«

Erklaeringer ad artikel 7

»Raadet opfordrer Kommissionen til at fortsaette sine undersoegelser med henblik paa at finde en paalidelig statistisk mekanisme under hensyn til bl.a. kriteriet: BNP pr. indbygger og at forelaegge forslag herom inden den 1. juli 1984, saaledes at Raadet kan traeffe afgoerelse inden den 31. december 1984.«

»Kommissionen erklaerer, at den anser de i denne artikel omhandlede bevillinger for forpligtelsesbevillinger.«